A.

Personas “14. Bi Sidi SOULEMAN (jeb: a) Sidiki; b) “ģenerālis”Sidiki; c) Sidiki Abbas; d) Souleymane Bi Sidi; e) Bi Sidi Soulemane) Amats: Retour, Réclamation et Réhabilitation (3R) prezidents un pašpasludinātais “ģenerālis”. Dzimšanas datums:1962. gada 20. jūlijs. Dzimšanas vieta: Bocaranga, Centrālāfrikas Republika. Valstspiederība: Centrālāfrikas Republika. Pases Nr.: Laissez-passer Nr. 235/MISPAT/DIRCAB/DGPC/DGAEI/SI/SP, kas izdota 2019. gada 15. martā (izdevējs ir Centrālāfrikas Republikas iekšlietu ministrs). Adrese: Koui, Ouham-Pendé prefecture, Centrālāfrikas Republika. Datums, kad iekļauts ANO sarakstā:2020. gada 5. augusts. Cita informācija: Bi Sidi Souleman vada Centrālāfrikas Republikā bāzēto kaujinieku grupu Retour, Réclamation, Rehabilitation (3R), kura kopš tās izveides 2015. gadā ir nogalinājusi, spīdzinājusi, izvarojusi un pārvietojusi civiliedzīvotājus un iesaistījusies ieroču nelikumīgā tirdzniecībā, nelikumīgās nodokļu uzlikšanas darbībās un karadarbībā ar citiem kaujinieku grupējumiem. Bi Sidi Souleman pats arī ir piedalījies spīdzināšanā. 2019. gada 6. februārī3R parakstīja politisko vienošanos par mieru un izlīgumu Centrālāfrikas Republikā, taču veica darbības, ar ko vienošanās tiek pārkāpta, un joprojām ir drauds mieram, stabilitātei un drošībai Centrālāfrikas Republikā. Piemēram, 2019. gada 21. maijā3R trīs ciematos nogalināja 34 neapbruņotus civiliedzīvotājus, pieaugušiem vīriešiem izpildot nāves sodu bez tiesas sprieduma. Bi Sidi Souleman kādai ANO vienībai atklāti apstiprināja, ka uzbrukumu dienā viņš uz ciematiem bija nosūtījis 3R elementus, taču neatzina, ka būtu 3R devis pavēli nogalināt. Informācija no apraksta par pamatojumu iekļaušanai sarakstā, ko sniegusi Sankciju komiteja: Bi Sidi Souleman tika iekļauts sarakstā 2020. gada 5. augustā, ievērojot Rezolūcijas 2399 (2018) 20. punktu un 21. punkta b) apakšpunktu, ko paplašināja ar Rezolūcijas 2507 (2020) 5. punktu, kā persona, kas iesaistās darbībās vai atbalsta darbības, kas apdraud Centrālāfrikas Republikas mieru, stabilitāti vai drošību, tostarp darbības, kas apdraud vai kavē stabilizācijas un samierināšanas procesu, vai kas uzkurina vardarbību; un kas ir iesaistīta tādu darbību plānošanā, vadīšanā vai veikšanā Centrālāfrikas Republikā, ar kurām tiek pārkāptas attiecīgi starptautiskās cilvēktiesības vai starptautiskās humanitārās tiesības vai kuras ir cilvēktiesību aizskārumi vai pārkāpumi, tai skaitā darbības, kas ietver vardarbības vēršanu pret civiliedzīvotājiem, etnisku vai reliģisku motīvu vadītus uzbrukumus, uzbrukumus civiliem objektiem, tostarp administratīviem centriem, tiesu ēkām, skolām un slimnīcām, un nolaupīšanu un piespiedu pārvietošanu. Papildu informācija Retour, Réclamation et Réhabilitation (3R) prezidents un pašpasludinātais “ģenerālis”Bi Sidi Souleman ir iesaistījies darbībās, kas apdraud mieru, stabilitāti un drošību Centrālāfrikas Republikā, it īpaši apdraudot 2019. gada 6. februārī Bangi (Bangui) parakstītās politiskās vienošanās par mieru un izlīgumu Centrālāfrikas Republikā īstenošanu. Viņš un viņa pakļautībā esošie kaujinieki ir veikuši darbības, kas ir nopietni starptautisko cilvēktiesību vai starptautisko humanitāro tiesību pārkāpumi. 2019. gada 21. maijā3R trīs ciematos (Koundjili, Lemouna un Bohong) nogalināja 34 neapbruņotus civiliedzīvotājus, pieaugušiem vīriešiem izpildot nāves sodu bez tiesas sprieduma. Viņa vadībā 3R elementi veica darbības, kas saistītas ar seksuālu un ar dzimumu saistītu vardarbību. 2017. gada septembrī, kad notika uzbrukums Bocaranga, 3R elementi izvaroja vairākas sievietes un meitenes. Laikposmā no 2020. gada marta līdz aprīlim 3R elementi bija iesaistīti septiņos seksuālas vardarbības gadījumos trijos ciematos Ouham-Pendé prefektūrā. Viņa vadībā 3R turpināja kavēt valsts varas atjaunošanu tās darbības zonās, uzturot nelikumīgas nodokļu sistēmas, jo īpaši attiecībā uz dzīvnieku sezonālu pārvietošanu un ceļotājiem, un ir bijis iesaistīts nelikumīgā zelta ieguvē Mambéré-Kadéï un Nana-Mambéré prefektūrās. 2019. gadā 3R viņa vadībā veica pirmos vienošanās par mieru pārkāpumus. Bi Sidi Souleman sākotnēji atteicās sākt to 3R kaujinieku atbruņošanu un demobilizāciju, kuriem bija jāpiedalās pirmajā īpašajā jauktajā drošības vienībā Centrālāfrikas Republikas rietumos, un 3R arī turpināja paplašināt savu kontroli pār teritorijām, spiežot MINUSCA uzsākt operāciju Ouham-Pendé, Nana-Mambéré un Mambéré-Kadéï prefektūrās 2019. gada septembrī, kā arī nodarboties ar ieroču nelikumīgu tirdzniecību ar mērķi uzlabot tās militārās spējas un veikt kaujinieku vervēšanu ārvalstīs. 2020. gadā viņa vadībā 3R turpināja pārkāpt vienošanos par mieru un paplašināt savu kontroli pār rietumu teritorijām. 2020. gada maijā 3R elementi ieņēma Besson žandarmēriju Nana-Mambéré prefektūrā, un bijušie 3R elementi dezertēja no Bouar USMS. 2020. gada 5. jūnijāBi Sidi Souleman paziņoja, ka aptur 3R dalību vienošanās pārraudzības mehānismos līdz turpmākam paziņojumam. Iespējams, ka 2020. gada 9. jūnijā3R elementi uzbruka Bouar USMS mācību nometnei, kā arī kopīgam MINUSCA un valsts spēku kontrolpunktam Pougol. 2020. gada 21. jūnijā3R vienības uzbruka kopīgai MINUSCA un valsts spēku patruļai netālu no Besson, kā rezultātā bojā gāja trīs Centrālāfrikas karavīri.”